Ја сам био...
Ја сам био тужан тако,
Па у тузи шта сам знао
Но све тајне срца млада
Славују сам испричао.

Ни мислио нисам тада
Да је злобна и та прица,
Ни мислио нисам тада
Да ће бити издајица.

Ал’ он оде па лагано
На прозор ти мали паде,
И у пјесми исприча ти
Моју тугу, моје јаде...

Па сад знадем што се на ме
Смјешиш увјек злобно тако, —
Дознала си тајне моје —
Сада ти се смијат’ лако.

Извор 
1894. Босанска вила, лист за забаву, поуку и књижевност. Година осма, број 19, стр. 293.

Светозар Ћоровић